Toshkentda boshqa avtomobilning davlat raqamini taqib yurgan haydovchi aniqlandi

Toshkent shahri Chilonzor tumanida boshqa mashinaga tegishli davlat raqamidan foydalangan Nexia haydovchisi aniqlandi.
IIV axborot xizmati xabarida qayd etilishicha, 2022 yil 12 yanvar kuni soat 14:00 larda Toshkent shahar, Chilonzor tumani, Bunyodkor ko‘chasida 20 V 417 CA davlat raqam belgili Nexia haydovchisi to‘xtatilib, tekshirilgan.
Unga ko‘ra, ushbu davlat raqam belgisi aslida «VAZ-2106» avtomobiliga tegishli ekani, Nexia’ga tegishli bo‘lgan 20 Y 239 DA davlat raqam belgisi esa avtomobilning yukxonasida turgani ma’lum bo‘lgan.
Haydovchi I.O‘.ga (1994 yilda tug‘ilgan) nisbatan Ma’muriy javobgarlik to‘g‘risidagi kodeksning 125-moddasi (transport vositalaridan foydalanish qoidalarini buzish) tartibida bayonnoma tuzilib, avtomobil vaqtincha saqlash uchun jarima maydoniga joylashtirilgan.